Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: A választási eljárásról szóló 1997. évi C. törvény (a továbbiakban: Ve.) 25. §-ának (1) bekezdése szerint a választási
Paragraph Index: 183

A választási eljárásról szóló 1997. évi C. törvény (a továbbiakban: Ve.) 25. §-ának (1) bekezdése szerint a választási bizottságoknak – a 23. §-ban említetteken felüli – további egy-egy tagját a választókerületben jelöltet, listát állító jelölõ szervezet, vagy a független jelölt bízza meg. A Ve. 44. § (1) bekezdése szerint a kampányidõszakban a mûsorszolgáltatók a jelölõ szervezetek, illetõleg a jelöltek számára azonos feltételekkel tehetnek közzé politikai hirdetést. A politikai hirdetéshez véleményt, értékelõ magyarázatot fûzni tilos. A Ve. 46. § (1) bekezdésének elsõ mondata szerint jelöltet ajánlani ajánlószelvényen lehet. A Ve. 49. § (1) bekezdése kimondja, hogy közös jelöltet állítani csak olyan ajánlószelvények alapján lehet, amelyeken az adott közös jelöltet állító valamennyi jelölõ szervezet neve fel van tüntetve. A Ve. 49. § (2) bekezdésének értelmében, ha több jelölõ szervezet közösen állít jelöltet, a továbbiakban – a választás szempontjából – egy jelölõ szervezetnek számítanak. A Ve. 55. § (1) bekezdése szerint a jelölõ szervezet, a jelölt, illetõleg a lista bejelentésérõl a választási iroda, nyilvántartásba vételérõl a választási bizottság igazolást ad ki. A Ve. 91. § (1) bekezdésének elsõ mondata szerint minden jelölõ szervezet, amely a választásokon jelöltet állít, a jelöltállítással arányos központi költségvetési támogatásra jogosult. A 92. § (1) bekezdése szerint a független jelöltek, illetõleg a jelölõ szervezetek a választásra a 91. §-ban foglalt költségvetési támogatáson felül jelöltenként legfeljebb egymillió forintot fordíthatnak. A figyelembe vehetõ jelöltek számát a 91. § (2) bekezdése szerint kell megállapítani. A Ve. 93. § (1) alapján az országos közszolgálati mûsorszolgáltatók az országos listát állító jelölõ szervezetek, a körzeti közszolgálati mûsorszolgáltatók a vételkörzetükben területi listát állító jelölõ szervezetek, a helyi közszolgálati mûsorszolgáltatók a vételkörzetükben induló egyéni választókerületi jelöltek politikai hirdetéseit a szavazást megelõzõ 18. naptól legkésõbb a szavazást megelõzõ 3. napig legalább egyszer ingyenesen közlik. A Ve. 93. § (2) bekezdése úgy rendelkezik, hogy a választási kampány utolsó napján a Ve. 93. § (1) bekezdésben megjelölt mûsorszolgáltatók az (1) bekezdésben meghatározottak szerint, ingyenesen közzéteszik a jelölõ szervezetek, illetõleg jelöltek által készített politikai hirdetéseket. A Ve. 96. § (5) bekezdése akként rendelkezik, hogy közös jelölt, illetõleg közös lista állítása esetén valamennyi jelölõ szervezet nevét fel kell tüntetni a szavazólapon.

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes